31978R2116
L 246/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2116/78 НА КОМИСИЯТА
от 7 септември 1978 година
за изменение на Регламент (ЕИО) № 2598/70 за определяне на позициите, които да се включат по различните рубрики в счетоводните форми, показани в приложениe I към Регламент (ЕИО) № 1108/70 на Съвета от 4 юни 1970 година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 1108/70 на Съвета от 4 юни 1970 г. относно въвеждане на счетоводна система за разходи по инфраструктурата във връзка с железопътния, автомобилния и вътрешноводния транспорт (1) и по-специално член 9, параграф 1 от него,
като взе предвид Регламент (ЕИО) № 2598/70 на Комисията от 18 декември 1970 г. относно определяне на позициите, които да се включат по различните рубрики в счетоводните форми, показани в приложениe I към Регламент (ЕИО) № 1108/70 на Съвета от 4 юни 1970 г. (2),
като взе предвид становищата, изразени от членовете на Комитета от правителствени експерти,
като има предвид, че типовете разходи, свързани с железопътна инфраструктура, следва да се определят, така че да може да се установи общата сума на тези разходи, както и на тази част от тях, която се приписва на железопътните предприятия,
ПРИЕ НАСТОЯЩИЯ РЕГЛАМЕНТ:
Единствен член
Приложениe II към Регламент (ЕИО) № 2598/70 се изменя в съответствие с приложението към настоящия регламент.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 септември 1978 година